VS002179
Datum: 2000-11-10T01:00:00.000+01:00
datum_sodbe_i_stopnje: 2008-06-19T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 41.676,68 EUR
opombe: II Ips 646/2009. Revizija tožene stranke zoper odločitev o zahtevku za plačilo odškodnine za nepremoženjsko škodo je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak.

## Škodni dogodek

Prometna nesreča – trčenje motornega vozila s tožnikom na motornem kolesu.

## Poškodba

Odprt zlom zunanjega gležnja II. stopnje, odprt zlom petnice II. stopnje, odprta poškodba med golenico in skočno kostjo ter petnico, raztrganine v področju petnice in zunanjega gležnja z defektom kože, raztrganine v predelu kolena.

## Telesne bolečine

15.000 EUR Hude stalne bolečine petnajst (15) dni, hude občasne bolečine deset (10) dni, srednje hude stalne bolečine – štiri (4) tedne, srednje hude občasne bolečine – dva (2) tedna, lahke stalne bolečine – dva (2) meseca, občasno pa še do 2008. Celotno zdravljenje je trajalo eno (1) leto.

#### Hospitalizacija

45 dni; 3 operacije – ena takoj po nesreči, ko so izrezali mrtvine in zašili poškodbe sklepne ovojnice in vezi na zunanji strani skočnega sklepa ter sklep učvrstili s Kircherjevo žico (ki je bila odvzeta a živo), druga operacija ko so defekte kože pokrili s Tierschevimi kožnimi presadki, vzetimi iz stegna, tretja operacija zaradi izreza stare brazgotine, prestavitev in sprostitev kit in rekonstrukcija vezi na zunanji strani skočnega sklepa in nato zaradi kritja kožnega defekta s prostim kožnim režnjem, odvzetim na stegnu; kožna infekcija - 2x šen, zaradi česar je moral na infekcijsko kliniko, tresla ga je mrzlica, poškodovana noga se mu je za nekajkrat povečala, odebelila.

#### Ambulantno zdravljenje

24 pregledov

#### Rehabilitacija

71 fizioterapij.

#### Nevšečnosti med zdravljenjem

12 RTG slikanj, 2. mesečna imobilizacija spodnjega uda po operacijah, bergle po dveh operacijah, vsakokrat po 3 mesece, MRI slikanje, kontrastno slikanje, infuzije, previjanja, masiranje brazgotin, nošenje elastične nogavice.

## Strah

3.338,34 EUR Hud primarni strah ob nesreči – smrtni strah pred trčenjem; sekundarni strah – hud ob sprejemu v bolnico, pregledu in prvi teden ob pripravah na operacijo, ker mu je tkivo odmiralo in so mu prvotno nameravali nogo odrezati; vsakokrat tudi po en teden v zvezi z vsako operacijo; skupaj je huda zaskrbljenost za izid zdravljenja trajala tri (3) mesece; srednje hud po operacijah, pregledih v specialistični ambulanti in ob diagnostičnih preiskavah – skupaj tri (3) mesece. Lažji strah ob pregledih pri svojem zdravniku in fizioterapijah - skupaj (2) meseca.

## Zmanjšanje življenjske aktivnosti

20.000 EUR Nestabilnost in delno omejena gibljivost skočnega sklepa; oškodovanec je omejen pri daljši hoji, teče težko, mnoge športne aktivnosti so mu onemogočene (treniral je plavanje, hodil v hribe, bil vodnik psov, igra je nogomet in tenis, košarko); po neravnem terenu ne more hoditi, hodi lahko le po asfaltu in gladkih tleh, ne more hoditi po stopnicah, ne more dolgo stati, ne more nositi težkih stvari. S prejšnjo družbo se ne videva več, v glavnem se ukvarja s šolo in študijem. Na sprehod s psi ne more več, ker ne zmore dolge hoje, motorja nima več. Upoštevana je oškodovančeva mladost. Trpi trajne lahke duševne bolečine zaradi ZŽA. Po oceni izvedenca je ZŽA 20%.

## Skaženost

3.338,34 EUR Zaradi brazgotin na obeh nogah je podana skaženost srednje stopnje; na levem stegnu spredaj ima 23 cm dolgo in 1,5 cm široko temno pigmentirano brazgotino; na desnem kolenu spredaj ima 3 opazne brazgotine (ena dolga 8 cm in široka 2 cm, druga dolga 5 cm in široka 1,5 cm, tretja dolga 7 cm in široka 1,5 cm; na spodnji desni goleni in skočnem sklepu je močno viden debelejši kožni vsadek 10 x 6 sm, za njim na predelu petnice trikotna brazgotina s stranicama 6 cm in osnovnico 3 cm, kjer je koža slaba in brazgotinasta; od zadnjega dela presadka gre navzgor zadnji strani goleni 10 cm dolga, 1 cm široka brazgotina, na sprednji strani skočnega sklepa je 5 cm dolga, 1 cm široka vzdolžna brazgotina; na notranji strani ob Ahilovi tetivi je vzdolžna brazgotina dolga 8 sm, široka 1 cm. Tretja operacija je bila namenjena izboljšanju estetskega videza in izboljšanju stabilnosti skočnega sklepa. Zaradi hoje po zunanji strani podplata je njegova hoja zibajoča in šepajoča. Vse brazgotine so vidne le v kopalkah ali kratkih hlačah, vendar je sodišče upoštevalo oškodovančevo mladost, dejstvo da je pred nezgodo za svoj izgled skrbel s številnimi športnimi dejavnostmi in da bo bolečine zaradi brazgotin trpel še dolgo.

---

ZOR člen 200, 203